### Beslutninger

Lea Lassen kunne tiltræde indstillingen med det forbehold, at SF stiller et ændringsforslag i den kommende byrådsbehandling om, at byrådet skal have et forbedret beslutningsgrundlag at afgøre fremtiden for byudvikling på de ikke-stationsnære arealer på. I forslag til Planstrategi 2023 er der fokus på stationsnær byudvikling. Samtidig har byrådet gennem en årrække udlagt arealer til byudvikling, der ligger i ikke-stationsnære områder. Disse arealer vil udgøre byudvikling for de næste 10-20 år, hvilket potentielt set vil være udfordrende for den grønne omstilling og for mobiliteten i vores kommune. SF foreslår derfor, at der skal gennemføres en grundig belysning af konsekvenserne i forhold til klima, den kollektive transports effektivitet og attraktivitet, økonomi og boligudbud i forhold til efterspørgsel, hvis der gennemføres byudvikling på disse ikke-stationsnære arealer.

Jenny Andreasen kunne tiltræde indstillingen og Enhedslistens ændringsforslag med følgende bemærkninger: Enhedslisten tilslutter sig strategierne med forbehold for vækst- og fleksibilitetstrategierne. Enhedslisten ønsker ikke, at vækst skal overskyggge strategierne for mere natur, miljø- og klimahensyn og mere borgerinddragelse. Boligbyggeri skal ikke prioriteres over kultur- og idræt, offentlig service, mobilitet, natur, drikkevandsbeskyttelse og parker. Fleksibilitet skal ikke blive til flere afvigelser af kommuneplanens rammer til fordel for bygherrers ønsker om mere og større byggeri. Fleksibiliteten skal være til gavn for imødekommelse af flere borgerønsker. Enhedslisten tilslutter sig at 2) med bemærkning om, at det ville være ønskeligt, om flere af de indsendte høringssvar havde givet anledning til ændringer. Enhedslisten tilslutter sig sit eget ændringsforslag med ønsket om, at kommuneplanen tilføjes ikke blot en behovsundersøgelse men også en strategi, mål og model for menneskelig bæredygtighed og trivsel i byvækst og byforbedring.

Sten Skov og Rolf Christiansen tog forbehold med følgende bemærkninger: Venstre og Danmarksdemokraterne ønsker at prioritere flere arealer til boligbebyggelse i det åbne land og ønsker derfor, at der tages stilling til de indkomne arealforslag. I udvælgelsen bør der være fokus på projekter, som tilbyder mange ejerboliger med fokus på familieboliger og seniorboliger. Udvælgelsen skal ske med helhedsorienterede projekter, hvor der tages hensyn til beskyttelse af drikkevand, skovrejsning og udbygning af infrastrukturen herunder cykelstier og kollektiv trafik. Herudover skal der fokuseres på projekter, som har opbakning fra lokalområdet. Det kræver et opgør med de nuværende tanke om massiv byfortætning. Byvækstområderne bør gennemgås nøje, så vi sikrer en balance i forhold til nye boliger og eksisterende boliger, både centralt, lokalt og i vores oplandsbyer. Det fokus skal sikre højere kvalitet i fremtidens boliger også til gavn og respekt for de borgere, som allerede lever og bor der i dag. Venstre og Danmarksdemokraterne tager desuden forbehold for indarbejdelse af [adresse] i planstrategien.

Frans Olesen, Arne Jessen og Bøje Holst var forhindrede i at deltage i udvalgets behandling af sagen på mødet den 7. februar 2024.

###

Endelig vedtagelse af Planstrategi 2023 efter offentlig høring.

### Resume

Forslag til Planstrategi 2023 har været fremlagt i offentlig høring. På baggrund af høringen lægges Planstrategi 2023 frem til endelig vedtagelse.

Der er på baggrund af høringen gennemført en række justeringer af planstrategien. Samtidig er planstrategien opdateret i forlængelse af byrådsbeslutninger vedrørende mobilitet, klima og Budget 2024.

Høringen af planstrategien har også fungeret som indkaldelse af forslag og ideer til Kommuneplan 2025. Mange af de indsendte høringsbidrag vedrører synspunkter i relation hertil og inddrages i det efterfølgende arbejde med kommuneplanen.

Herudover er indkommet en række synspunkter og forslag om konkrete projekter og lignende, der håndteres i andre processer. Disse synspunkter videreformidles til relevante afdelinger i Teknik og Miljø med henblik på at kunne indgå i prioriteringer og processer.

### Beslutningspunkter

Det indstilles:

At 1) Planstrategi 2023 vedtages endeligt, jf. bilag 1

At 2) De fremsendte høringsbidrag besvares som anført i bilag 5

### Sagsforløb

Udvalg: Magistraten

Dato: 11-12-2023

Conny Koch:

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 7. december 2023.

Rådmand Laust Jørgensen, Ron Lauridsen og Frank Olsen tog forbehold.

Udvalg: [adresse]

Dato: 20-12-2023

Conny Koch:

Fremsendes med ændringsforslaget fra Enhedslisten de Rød-Grønne af 18. december 2023 til Teknisk Udvalg til behandling i henhold til beslutning i byrådets møde den 20. december 2023.

Udvalg: Teknisk Udvalg

Dato: 29-01-2024

Conny Koch: 4

Sagens behandling udsat.